ທ່ານ Gates ຢ້ຽມຢາມ ປະເທດຍີ່ປຸ່ນ
ທ່ານ Gates ກ່າວວ່າ ການເດີນທາງ ໄປຢ້ຽມຢາມເອເຊຍຂອງທ່ານ ແມ່ນແນໃສ່ ເພື່ອບໍ່ໃຫ້ເກີດບັນຫາຂັດແຍ້ງໃໝ່ ລະຫວ່າງເກົາຫຼີ
ລັດຖະມົນຕີກະຊວງປ້ອງກັນປະເທດສະຫະລັດກ່າວວ່າ ເກົາຫຼີໃຕ້ມີສິດທີ່ຈະຕອບໂຕ້ ຕໍ່ການໂຈມຕີໃໝ່ ໃດໆກໍ ຕາມຂອງເກົາຫລີເໜືອແຕ່ທ່ານກໍໄດ້ພະຍາຍາມໃຫ້ເປັນ ທີ່ແນ່ໃຈວ່າການກະທຳດັງກ່າວແມ່ນບໍ່ມີຄວາມຈຳເປັນ ທ່ານ Robert Gates ໃຫ້ທັດສະນະດັ່ງກ່າວລຸນຫຼັງທີ່ ໄດ້ພົບປະກັບເຈົ້າໜ້າທີ່ຂັ້ນສູງຂອງຍີ່ປຸ່ນໃນວັນພະຫັດມື້ ນີ້ ຊຶ່ງເປັນບ່ອນຢຸດແວ່ບ່ອນທີ 2 ໃນການ ຢ້ຽມຢາມ 3 ປະເທດໃນເຂດເອເຊຍຂອງທ່ານ ໃນວັນສຸກມື້ອື່ນນີ້ທ່ານ ຈະເດີນ ທາງໄປຍັງກຸງໂຊລ ເມື່ອມີການຖາມວ່າສະຫະລັດຈະຄັດຄ້ານຕໍ່ການໂຈມຕີທາງອາກາດາຂອງເກົາຫຼີໃຕ້ຕໍ່ເກົາຫຼີ ເໜືອຫຼືບໍ່ທ່ານ Gates ກ່າວວ່າທຸກໆປະເທດມີສິດທີ່ຈະປ້ອງກັນໂຕເອງຕໍ່ການໂຈມຕີແບບ ບໍ່ໄດ້ມີການທ້າທາຍເກາະຜິດ ແຕ່ທ່ານເວົ້າວ່າຈຸດເພັ່ງເລັງໃນການເຈລະຈາຂອງທ່ານໃນສັບ ປະດານີ້ຢູ່ຈີນແລະຍີ່ປຸ່ນແມ່ນຫາທາງປ້ອງກັນບໍ່ໃຫ້ມີການທ້າທາຍເກາະຜິດເກີດຂຶ້ນ ສະຫະລັດໄດ້ຮຽກຮ້ອງໃຫ້ຍີ່ປຸ່ນ ເອົາບົດບາດຫຼາຍຂຶ້ນໃນການປ້ອງກັນເກົາຫຼີໃຕ້ນັບແຕ່ເກົາ ຫຼີເໜືອໄດ້ຍິງປືນໃຫຍ່ໂຈມຕີເກາະ Yeonpyeong ຂອງເກົາຫຼີໃຕ້ໃນເດືອນພະຈິກຜ່ານມາ ລັດຖະມົນຕີກະຊວງປ້ອງກັນປະເທດຍີ່ປຸ່ນທ່ານ Toshimi Kitazawa ໄດ້ເດີນທາງໄປຢ້ຽມ ຢາມກຸງໂຊລໃນສັບປະດານີ້ ເພື່ອເຈລະຈາຫາລືກ່ຽວກັບຂໍ້ຕົກລົງຕ່າງໆ ໃນການຮ່ວມມືລະ ຫວ່າງກອງທັບຂອງປະເທດທັງສອງຊຶ່ງຈະເປັນຂໍ້ຕົກລົງຈຸທຳອິດລະຫວ່າງຍີ່ປຸ່ນແລະເກົາຫຼີໃຕ້ ນັບແຕ່ການປົກຄອງສະໄໝອານານິຄົມຂອງຍີ່ປຸ່ນ ສິ້ນສຸດລົງໃນປີ 1945